双调・落梅引
作者：张养浩
朝代：元

paragraphs: 门外山无数，亭中春有余，但沉吟早成诗句。
笑九皋禽也能相媚妩，驾白云半空飞去。
野鹤才鸣罢，山猿又复啼，压松梢月轮将坠。
响金钟洞天人睡起，拂不散满衣云气。
山隔红尘断，云随白鸟飞，只这的便是老夫心事。
休夸子房并范蠡，肯回头古人也容易。
野水明于月，沙鸥闲似云，喜村深地偏人静。
带烟霞半山斜照影，都变做满川诗兴。
流水高低涧，断云远近山，爱园林翠红相间。
对诗人怎不教天破悭，四周围水云无限。
入室琴书伴，出门出水围，别人不能够尽皆如意。
每日乐陶陶辋川图画里，与安期羡门何异？。